আডলফ লিন্ডস্ট্রোম

আডলফ হেনরিক লিন্ডস্ট্রম (১৭ মে ১৮৬৬ – ২১ সেপ্টেম্বর ১৯৩৯) ছিলেন একজন নরওয়েজিয়ান শেফ এবং মেরু অভিযাত্রী।

লিন্ডস্ট্রোম হ্যামারফেস্টে জন্মগ্রহণ করেছিলেন। তিনি কেভেন বংশোদ্ভূত ছিলেন। তিনি ১৮৯৮ থেকে ১৯০২ সাল পর্যন্ত অটো সভারড্রপের সাথে *ফ্রেম*  অভিযানে অংশগ্রহণ করেছিলেন। পরবর্তীতে তিনি ১৯০৩ থেকে ১৯০৬ সাল পর্যন্ত গজোয়া জাহাজে উত্তর-পশ্চিম পথের নৌযাত্রায় এবং ১৯১০ থেকে ১৯১২ সাল পর্যন্ত দক্ষিণ মেরু অভিযানে রোয়াল্ড আমুন্ডসেনের সাথে ভ্রমণ করেন। তিনি ১৯১৪ থেকে ১৯১৬ সাল পর্যন্ত সাইবেরিয়া অভিযানেও অংশ নিয়েছিলেন। লিন্ডস্ট্রোম অসলোতে মারা যান। 

লিন্ডস্ট্রোম ছিলেন একজন বিশাল, হাসিখুশি মানুষ  অন্য অভিযাত্রীদের মতো তিনি খুব একটা জাহাজের বাইরে যেতেন না। কেবলমাত্র পাহাড়ি তিতির পাখি (ptarmigan) শিকারের সুযোগ পেলেই তিনি বাইরে যেতেন। কারণ দীর্ঘ অভিযানে তাজা মাংস খুবই মূল্যবান ছিল। তিনি ছিলেন একজন শান্ত মনোভাবের মানুষ এবং দীর্ঘ মেরু রাতে, যখন বরফে কাটানো বছরগুলোতে "মেরু স্নায়ু" এবং দেশের জন্য মনখারাপ সদস্যদের গ্রাস করত, তখন তিনি ক্রুদের জন্য মূল্যবান ছিলেন। রোয়াল্ড আমুন্ডসেন ৫ এপ্রিল, ১৯১১ তারিখে তার ডায়েরিতে লিখেছিলেন, "তিনি নরওয়েজিয়ান মেরু অভিযানে অন্য যেকোনো মানুষের তুলনায় আরও বেশি মূল্যবান সেবা প্রদান করেছেন।" 

১৯০৬ সালে, লিন্ডস্ট্রোমকে "সাহসী নৌ-কৃতিত্বের জন্য" অর্ডার অফ সেন্ট ওলাভের নাইট হিসেবে মনোনীত করা হয়। তিনি ফ্রাম পদক এবং দক্ষিণ মেরু পদক লাভ করেন। ২০১৭ সালে হ্যাকন অ্যান্টন ফ্যাগেরাস দ্বারা তৈরি লিন্ডস্ট্রোমের একটি ব্রোঞ্জ ভাস্কর্য হ্যামারফেস্টে উন্মোচিত হয়েছিল।


চিত্র:Рождество_Йоа.jpg|alt=Roald Amundsen and crew on the Gjøa celebrating Christmas in Gjoa Haven in Nunavut, Canada in 1903 during the trip to the Northwest Passage. Helmer Hanssen, Amundsen, Lindstrøm, Gustav Wiik, and Anton Lund are seated at the table, and Peder Ristvedt is standing behind them.| ১৯০৩ সালে কানাডার নুনাভুতের গজোয়া হ্যাভেনে নর্থওয়েস্ট প্যাসেজ ভ্রমণের সময় রোয়াল্ড আমুন্ডসেন এবং *গজোয়া জাহাজের* ক্রুরা বড়দিন উদযাপন করছেন। হেলমার হ্যানসেন, আমুন্ডসেন, লিন্ডস্ট্রোম, গুস্তাভ উইক এবং অ্যান্টন লুন্ড টেবিলে বসে আছেন এবং পেডার রিস্টভেদ তাদের পিছনে দাঁড়িয়ে আছেন।
চিত্র:Adolf_Lindstrøm_i_Framheims_kjøkken,_1911_(7654805434).jpg|alt=Adolf Henrik Lindstrøm in the kitchen at Framheim, Amundsen's base in Antarctica during the expedition to the South Pole, 1910–1913.| ১৯১০-১৯১৩ সালে দক্ষিণ মেরু অভিযানের সময় অ্যান্টার্কটিকায় আমন্ডসেনের ঘাঁটি ফ্রেমহেইমের রান্নাঘরে অ্যাডলফ হেনরিক লিন্ডস্ট্রোম।
চিত্র:Portrett_av_Adolf_Lindstrøm_med_en_tallerken_"hot_cakes",_1911_(7602018296).jpg|alt=Adolf Lindstrøm with a plate of pancakes at Framheim in 1911.| ১৯১১ সালে ফ্রেমহেইমে এক প্লেট প্যানকেক নিয়ে অ্যাডলফ লিন্ডস্ট্রোম।
চিত্র:I_Framheims_stue,_1911_1912_(7654806788).jpg|alt=Adolf Lindstrøm, Sverre Hassel, Oscar Wisting, Helmer Hanssen, Roald Amundsen, Jørgen Stubberud, and Kristian Prestrud in the hut at Framheim. Roald Amundsen is resting his elbow on a camera.| ফ্রামহেইমের কুঁড়েঘরে আডলফ লিন্ডস্ট্রম, সভেরে হাসেল, অস্কার উইস্টিং, হেলমার হ্যানসেন, রোয়াল্ড আমুন্ডসেন, জর্গেন স্টুবেরুদ এবং ক্রিস্টিয়ান প্রেস্ট্রুড। রোয়াল্ড আমুন্ডসেন একটি ক্যামেরার উপর তার কনুই রেখে বিশ্রাম করছেন।


## তথ্যসূত্র

## বহিঃসংযোগ
*  
* এনআরকে নরগেসগ্লাসেট – আদলফ এইচ. লিন্ডস্ট্রোম সম্পর্কে একটি রেডিও প্রোগ্রাম
* হাসিখুশি মেজাজের একজন মেরু রাঁধুনি 

বিষয়শ্রেণী:১৯৩৯-এ মৃত্যু
বিষয়শ্রেণী:১৮৬৬-এ জন্ম
বিষয়শ্রেণী:নরওয়েজীয় অভিযাত্রী